मुम्बाइ, 1 आगष्ट, 2022: बलिउडनि मुंदांखा फावखुंगुर सलमान खानआ हाथियार लानो मोननायनि LICENSE खौ मोननो हाबाय ।  थांनाय माखासे सान सिगां फावखुंगुरनि बिफा सलीम खाननिसिम सोरबा सुथुरआ हुमखि होनाय गांसे लाइजाम दैथायहरदोंमोन ।  बेनि थाखायनो सलमान खानआ गावनि रैखाथिनि थाखाय GUN LICENSE नि आरजलाइ गथायदोंमोन ।  फावखुंगुर सलमान खानआ LICENSE नि थाखाय 22 जुलाइ भेरिपिकेसन खालामनो पुलिस कमिसनारनिसिम थांदोंमोन ।  बेजों लोगोसेनो खौरां मोननाय जादोंदि, बेबादि हुमखि मोननायनि उनाव सलमान खानआ बुलेटफ्रुफ ग्लास आरो आर्मार गोनां कारबो बायदों ।  बे कारखौ सलमान खाननि न’नि लांगोनायाव नुनो मोननायबो जादों ।  थारैनो दायो सलमान खानआ GUN LICENSE खौ मोननो हाबाय ।  फावखुंगुरनि बिफानो हरनाय लाइजामआव सलमान खानखौ सिध्दु मुसेवालाखौ बुथारनाय बादिनो बुथारगोन होनना हुमखि होदों ।  बे जाथायनि सायाव दिल्लीनि तिहाड़ जोबथेसालिआव जोबनानै दोनजानाय गेंगस्टार लरेन्स विस्रयनि मुंखौ सन्देह’ खालामदों ।  जायनि थाखाय बिनि खाथियाव थांनानै सोंथिबो खालामहैदों ।  बेबादि हुमखि मोननायनि उनाव सलमान खाननि रैखाथिखौबो गोख्रोंसिन खालामनानै होदों मुम्बाइ पुलिसआ । 